นายอานันท์กล่าวว่า หน้าที่ของ กอส.เป็นเพียงแต่ให้ข้อคิดเห็นแนวโน้มในอนาคตเท่านั้น ตนไม่รู้ว่าหน่วยข่าวของรัฐบาลข้อมูลพิเศษอะไรหรือไม่ เพราะที่ฟังจากรัฐมนตรีที่ให้สัมภาษณ์ ทุกอย่างจะเรียบร้อยดี ซึ่งหากเป็นเช่นนั้นจริง เท่ากับว่า กอส.ทำนายผิด ซึ่งตนก็หวังว่าเราจะผิด อย่างไรก็ตาม เรื่องนี้เป็นการคาดคะเนแนวโน้มในอนาคต ดังนั้นควรจะไปถามรัฐบาลมากกว่าผู้สื่อข่าวรายงานว่า กอส.ได้วิเคราะห์แนวโน้มเหตุการณ์ในอนาคตว่า การใช้ระเบิดมีแนวโน้มที่จะเพิ่มสูงขึ้น ถ้าพิจารณาจากแนวโน้มในครึ่งปีหลัง ของปี 2548 พบว่ามีการใช้ระเบิดสร้างความรุนแรงมากขึ้นกว่าการลอบเช่นที่เคยเป็นมา ขณะที่ชาวบ้านทั่วไปตกเป็นเหยื่อความรุนแรงเพิ่มขึ้นกว่าเดิม โดยความรุนแรงที่เกิดขึ้น จะส่งผลกระทบต่อภาวะเศรษฐกิจในพื้นที่อย่างต่อเนื่อง เสนอรัฐออก พ.ร.บ.ดับไฟใต้รายงานของ กอส.ยังได้เสนอให้ออกพระราชบัญญัติสันติสมานฉันท์ในจังหวัดชายแดนภาคใต้ (พ.ร.บ.ดับไฟใต้) เป็นเครื่องมือในการแก้ปัญหา พร้อมตั้ง 2 องค์กร คือ ศูนย์อำนวยการยุทธศาสตร์สันติสุขจังหวัดชายแดนภาคใต้(ศยศ.) มีหน้าที่สร้างความเป็นเอกภาพ ในยุทธศาสตร์ระหว่างหน่วยงานที่เกี่ยวข้องทั้งหมด ทั้งในระดับนโยบาย ระดับบังคับบัญชา สามารถโยกย้ายข้าราชการที่ไม่ดี ไร้ประสิทธิภาพออกจากพื้นที่ได้ และสภาพัฒนาพื้นที่จังหวัดชายแดนภาคใต้
หน้าที่ของหน่วยงานใดเป็นเพียงให้ข้อคิดเห็นแนวโน้มในอนาคตเท่านั้น 
กอส.